I 2015 ble hun tildelt Tabuprisen fra Rådet for psykisk helse for sin uredde stemme for brukerne av psykiske helsetjenester. Hun har utmerket seg ved å kjempe for psykisk sykes rettigheter og vilkår, samt bidratt til oppmerksomhet mot mange tabuer innen psykisk helse. Frahm Jensen har bidratt til å øke kunnskapen om hvordan det er å leve med type 1-diabetes samtidig med psykiske lidelser og hvordan disse helseplagene påvirker hverandre.